<classify> REBECCA Garang pichani, Mama wa Taifa la Sudan Kusini, ambaye ni mjane wa mwanasiasa nguli mwanzilishi wa Chama cha SPLM, John Garang amesaini mkataba wa makubaliano ya amani baina ya serikali na upande uliokuwa unapingana na serikali, hivyo kuondoa hofu ya kuwa kuna ambao wanajitenga katika makubaliano hayo.Awali, Rebecca ambaye ni mmoja wa wanasiasa wakubwa wa upinzani ambaye hakupata nafasi ya kusaini mkataba huo na viongozi wa Jumuiya ya Ushirikiano na Maendeleo ya Pembe ya Afrika IGAD.Kama saini yangu haipo, watu wa nchi hii watasema makubaliano hayajakamilika, kwa nini mama hayupo? Hakika kwa moyo wangu wote nakubaliana na makubaliano haya, kama wananchi wanataka makubaliano haya kutekeleza ni lazima kujiuliza mimi ni nani mpaka niseme hapana, alisema mama huyo. Alisema mkataba ni kwa watu na siyo mtu mmoja, hivyo anaunga mkono makubaliano na kutarajia kuona mwisho mwema wa Sudan Kusini, taifa changa zaidi duniani lililozaliwa mwaka 2011.Rebecca alisema mambo mengi yalikosekana mwaka 2015, lakini sasa watu wako makini na wanatarajia amani ya kweli. Kama kiongozi wa nchi hii, nahofia kwa sababu hatujakubaliana wenyewe, tunatakiwa kufanya kazi kama viongozi wa watu, kuhudumia wananchi kwani uongozi unakuja na kuondoa, lakini nchi itabaki, hakuna aliyejua kama Dk Garang kuna siku ataondoka, mimi pia nitaondoka duniani, kwani hakuna mtu atakayebaki milele, alisema.  <topic>: kitaifa 